CELEX: 22021D0217
Language: sk
Date: 2018-07-06 00:00:00
Title: Rozhodnutie Spoločného výboru EHP č. 156/2018 zo 6. júla 2018, ktorým sa mení príloha XIII (Doprava) k Dohode o EHP [2021/217]

25.2.2021   
               
               
                  SK
               
               
                  Úradný vestník Európskej únie
               
               
                  L 67/49
               
            
         ROZHODNUTIE SPOLOČNÉHO VÝBORU EHP
         č. 156/2018
         zo 6. júla 2018,
         ktorým sa mení príloha XIII (Doprava) k Dohode o EHP [2021/217]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie rozhodnutie Komisie (EÚ) 2018/501 z 22. marca 2018 o uznaní Ománskeho sultanátu podľa smernice Európskeho parlamentu a Rady 2008/106/ES, pokiaľ ide o systémy prípravy a osvedčovania námorníkov (1), sa má začleniť do Dohody o EHP.
                  
               
                     (2)
                  
                  
                     Príloha XIII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XIII k Dohode o EHP sa za bod 56jw [vykonávacie rozhodnutie Komisie (EÚ) 2017/1239] vkladá tento bod:
            
                        „56jx.
                     
                     
                        
                           32018 D 0501: vykonávacie rozhodnutie Komisie (EÚ) 2018/501 z 22. marca 2018 o uznaní Ománskeho sultanátu podľa smernice Európskeho parlamentu a Rady 2008/106/ES, pokiaľ ide o systémy prípravy a osvedčovania námorníkov (Ú. v. EÚ L 82, 26.3.2018, s. 15).“
                     
                  
         
            Článok 2
            Znenie vykonávacieho rozhodnutia (EÚ) 2018/501 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 7. júla 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 6. júla 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 82, 26.3.2018, s. 15.
         
            (*1)  Ústavné požiadavky neboli oznámené.